kardosdrur/scandi-wiki huggingface dataset:
Lasse & Mathilde

Lasse & Mathilde er en dansk folk-duo, der består af ægteparret Lasse Helner og Mathilde Bondo.

Samarbejdet startede i 1975, da Mathilde indspillede solopladen Pigesind med tekster af Tove Ditlevsen og musik af Lasse Helner. I 1977 udgav de deres første album under navnet Lasse & Mathilde.
Lasse og Mathilde har bl.a. fortolket sange fra Højskolesangbogen og sat musik til tekster af blandt andet Poul Henningsen, Niels Hausgaard, Martha Christensen og Piet Hein.

I 2007 modtog parret Fyns Amts Kulturpris. Året efter blev de nomineret til prisen "Årets danske album" ved Danish Music Awards Folk for deres album Spor af Piet Hein.

Lasse & Mathilde har spillet koncerter i udlandet og i Danmark – fra forsamlingshuse, kulturhuse og værtshuse til festivaler og kirker.

Diskografi 
 Lasse & Mathilde (1977)
 Her og Nær (1978)
 Fyn (1979)
 Små Giganter (1980)
 Fyn er fin (1980
 Maskebal (1982)
 Det er Nu – Det er Her (1987)
 Det lysner (1988)
 Varm Magi (i New Orleans) (1997)
 Fantasistykker (2000) (DMA nomineret)
 Fyn er Fin Forever (2005) 30 års-jubilæumsudgivelse
 Spor af Piet Hein (2007) DMA-nomineret
 Alle de Bedste (2010) 35 års-jubilæumsudgivelse
 Verden Venter (2013)
 Hvem drømmer Hvem (2019)

Referencer

Eksterne henvisninger 
 Officielt website

Folkemusikgrupper fra Danmark
Musikgrupper fra 1975
Duoer
Har spillet på Roskilde Festival
Mikkel Max Hansen

Mikkel Max Hansen (født 1975) Nu Mikkel Max Jorn, er en dansk sangskriver og tekstforfatter. Han er opvokset i Aabenraa, men har boet i København siden 1995 og har komponeret til blandt andre epo-555, Oliver North Boy Choir og ONBC - alle tre bands er signet på Crunchy Frog.

Eksterne henvisninger 
 

Komponister fra Danmark
Oliver North Boy Choir

Oliver North Boy Choir er en dansk musikgruppe. Den blev lanceret i 2006 af Ivan Petersen, Camilla Florentz og Mikkel Max Hansen, de to sidstnævnte er kendt fra epo-555. Bandet spiller en mellemting mellem pop og alternativ electronica, angiveligt kaldet newtron og udsender kun singler med b-sider og remixes og kun via web-baserede medier. Bandet er blevet remixet af Zvook Mescalin, Limboasyoulikeit, Brie (band) og Klaus & Kinski. Bandet blev signet på Crunchy Frog i efteråret 2006.

Gruppens debutalbum, The Massive Oliver North Boy Choir 2007 Girl Collection, udkom 16. december 2007, og fik fire ud af seks stjerner i musikmagasinet GAFFA. Deres næste album, Shameless Pop Songs 2008, udkom i 22, februar 2022, og det fik også fire ud af seks stjerner i musikmagasinet GAFFA..
Gruppen annoncerede i foråret 2009, at den er gået i opløsning, men har senest i juni 2012 udgivet singlen "Shadows".

Diskografi 
Album
 2007: The Massive Oliver North Boy Choir 2007 Girl Collection 
 2009: Shameless Pop Songs 2008 

Singler
 2007: "Adrenaline"
 2007: "Shell for the Morning"
 2007: "Baby Cool"
 2007: "Blizzard"
 2008: "Weekender"
 2008: "Holy Wars"
 2008: "Over/Out"
 2009: "Blackmail"
 2012: "Shadows"

Referencer

Eksterne henvisninger 

Musikgrupper fra Danmark
Musikgrupper fra 2006
Pescadorerne

Pescadorerne (澎湖群島) Pénghú Qúndăo, Pénghú Cyúndăo, P'eng-Hu Ch'un-Tao er en øgruppe i Taiwanstrædet bestående af 64 små øer udstrakt over 80 km. Det vestlige navn Pescadorerne, er fra portugisisk, en forkortelse af Ilhas pescadores = Fiskerøerne. De administreres som Penghu amt (澎湖縣) i provinsen Taiwan i Republikken Kina. 

P'eng-hu dukker først op i dokumenter fra 1171, under Song-dynastiet. Fra midten af 1600-tallet til 1895 var Taiwan (Formosa) og Pescadorerne (Penghu) behersket af pirater, Holland, Koxingas kongedømme og til slut af Qingdynastiets Kina. Qingdynastiet afstod så disse øer til Japan i 1895 ved Shimonoseki-traktaten.

I Cairo-erklæringen af 1943 erklærede USA, Storbritannien og Kina at det var deres hensigt, at «alle de territorier som Japan har stjålet fra kineserne, som Manchuriet, Formosa og Pescadorerne, skal tilbageføres til Republikken Kina.»

Den 26. juli 1945 erklærede de tre stater i Potsdam-deklarationen at «Cairo-erklæringens bestemmelser skal føres ud i livet». Øgruppen har fra da af blevet administreret af Republikken Kina.

Kilder

Subnationale enheder i Taiwan
Øer i Taiwan
Øgrupper i Stillehavet
EADS (flertydig)

EADS akronymet og navnet, henviser til forskellige artikler:

 European Aeronautic Defence and Space Company EADS N.V. – europæisk luft- og rumfartsselskab.
 eADs (IT) – IT banner- og statistikstyringssystem.
 EADS Telekom – tidligere telekommunikationfirma, opkøbt af Aastra Technologies Ltd..
 Eads-hoteller – hotelsammenslutning.

Navne 
 George Eads – amerikansk skuespiller, som blandt andet optræder i tv-serien CSI.
William E. Watson

William E. Watson er en amerikansk historiker og historieprofessor ved Immaculata University i Pennsylvania USA.

Warson har en doktorgrad i historie fra University of Pennsylvania, taget i 1990 på disputatsen med titlen: The Hammer and the Crescent: Contacts Between Andalusi Muslims, Franks, and Their Successors in Three Waves of Muslim Expansion into Francia.

Historikere fra USA
Sygehjælper

Sygehjælper er en et-årig blandet teoretisk og praktisk uddannelse, der blev afskaffet i forbindelse med indførelsen af SOSU-uddannelserne. Sygehjælpere er oftest ansat i sygehus- eller plejehjemsregi.

Sygehjælperne fik med indførelsen af SOSU-uddannelserne mulighed for at opkvalificere sig til social- og sundhedsassistent frem for at blive "udfaset"; der findes dog stadig mange sygehjælpere ansat rundt omkring på sygehuse og plejehjem.

Kompetence- og uddannelsesmæssigt ligger sygehjælperne mellem de nuværende social- og sundhedshjælpere og social- og sundhedsassistenterne.

Den engelske betegnelse for sygehjælper er nursing assistant eller auxiliary nurse.

Sygepleje
Uddannelser
Stillingsbetegnelser inden for sundhed
Lasse Helner

Lasse Helner (født 14. februar 1947 i Aarup på Fyn) er en dansk folke- og rockmusiker, sanger, komponist, storyteller og meget andet. I 2009 rundede han 50 år på scenen, og i 2010 kunne han og hans kone Mathilde (Mette Bondo) fejre deres 35-års jubilæum med duoen Lasse & Mathilde.

I 1981 fik han et overraskende hit med genindspilningen af sangen "Dagbogen", oprindeligt en Burt Bacharach sang fra 1957 og først et hit med Grethe og Jørgen Ingmann.

Lasse Helner var en af de bærende kræfter i The Baronets, en beatgruppe dannet i Aarup i slutningen af 1964. Gruppen opnåede en vis succes i Danmark op gennem 1960'erne, og er i flere omgange blevet gendannet. I forbindelse med arrangementet Rock Mod Rynker i 2000 blev bandet gendannet i en konstellation svarende til besætningen i 1967.

I 2007 modtog han prisen for "Årets danske countryalbum" ved Danish Music Awards Folk for albummet At Memphis Station.

Referencer 

Folkemusikere fra Danmark
Rockmusikere fra Danmark
Sangere fra Danmark
Komponister fra Danmark
Odsherredsbanen

Odsherredsbanen, tidligere Odsherreds Jernbane, er en dansk lokalbane mellem Holbæk og Nykøbing Sjælland.

Historie 
En jernbane fra Nykøbing til Holbæk var punkt 1 i den store jernbanelov fra 1894. Samme lov gav hjemmel til at anlægge en havnebane i Holbæk.

Jernbanen blev etableret for at styrke udviklingen i Odsherred efter inddæmningen af Lammefjorden. Strækningen var oprindelig planlagt, så der i hver af de sognekommuner, der tog del i finansieringen, var en station eller et trinbræt.

6. maj 1896 fik Holbæk Amtsråd koncession på banen, og året efter gik anlægsarbejdet i gang. Banen blev åbnet 18. maj 1899 og blev drevet af selskabet Odsherreds Jernbane (OHJ).

Fusioner 
OHJ drev banen frem til maj 2003, hvor den blev fusioneret med Høng-Tølløse Jernbane til Vestsjællands Lokalbaner med hovedsæde i Holbæk. I denne sammenhæng benævntes Odsherredsbanen "Den nordlige jernbanestrækning", mens Tølløsebanen benævntes "Den sydlige jernbanestrækning".

Fra 1. januar 2009 blev driften varetaget af Regionstog A/S, der 1. juli 2015 indgik i Lokaltog.

Trafik 
I 2008 udskiftedes banen de 33 år gamle Y-tog med nye, moderne togsæt af typen Coradia LINT 41, som pr. 2018 er den primære togtype på strækningen. Nogle afgange gennemføres også med de lidt ældre IC2-tog. Der er generelt halvtimesdrift på strækningen i hverdage, og timedrift i weekender.

Banen har årligt omkring 1.100.000 passagerer og er dermed blandt de mest trafikerede lokalbaner i Danmark.

Standsningssteder 
 Holbæk - forbindelse med København og Kalundborg med Nordvestbanen
 Stenhus
 Ny Hagested (kun timedrift, resten af strækningen har på hverdage tog hver halve time i dagtimerne)
 Gislinge
 Svinninge
 Hørve, hvor der 1919-56 forbindelse med Hørve-Værslev Jernbane
 Fårevejle
 Asnæs
 Grevinge
 Vig
 Nørre Asmindrup
 Sommerland Sjælland (betjenes kun på åbningsdage)
 Højby
 Nyled
 Nykøbing Sjælland
Samtlige stationsbygninger er tegnet af Heinrich Wenck.

Eksterne kilder/henvisninger 
 Regionstog A/S 
 jernbanen.dk om Odsherredsbanens historie
 K.W. Mosgaards billeder af ældre materiel
 Henning Knudsens billeder af stationer og materiel

Se også 
 Danske jernbaner

Jernbanestrækninger i Danmark
 
Transport i Holbæk
Etableret i 1899
Hydraulisk radius

Den hydrauliske radius er en fysisk størrelse, som indgår som en parameter i hydrauliske og hydrologiske beregninger, bl.a. i udregningen af Mannings tal. Den er defineret ved 

hvor  er arealet som gennemstrømmes og  er den våde del af perimeteren. Det som også kaldes den beskyllede perimeter.

 for et rør hvor .

Eksempel – Et rektangulært vandløb 

Et givet rektangulært vandløb har en bredde på 2 meter, en vandstand på 0,3 meter og en højde på 0,5 meter. Beregningen af den hydraliske parameter vil da være,

Arealet er altså det areal som vandet udgør og den beskyllede perimeter er det område, som står under vand. Så selv om vandløbet er 0.5 meter højt, vil længden af den beskyllede perimeter kun gå op til 0,3 meters højde.

Hydrologi
Aller Media

Aller Media A/S, tidligere navn Aller Press A/S, er Nordens største udgiver af uge- og månedsblade. Det er et datterselskab af Aller A/S (før Aller Holding A/S og tidl. Carl Allers Etablissement A/S). Koncernen har både aktiviteter i Danmark, Norge, Sverige og Finland.

Historie 
Aller-koncernen er grundlagt under navnet Carl Allers Etablissement i København i 1873 af Carl og Laura Aller. Carl stod mest for den tryktekniske side, mens Laura stod for det redaktionelle. Firmaet har siden starten af 1900-tallet haft hovedkontor i Valby. Den ældste udgivelse er Nordisk Mønstertidende – det vi i dag kender som Femina. Tre år senere kom det første nummer af Familie Journal på gaden. Aller koncernen består på det danske marked af: Aller Media med en bladportefølje på 17 danske udgivelser, Aller International med en række mindre magasiner og Aller Business som udgiver B2B publikationer på print og internet. Det samlede ugebladsoplag har passeret 1 mio. i Danmark og 3 mio i Norden. Dertil kommer magasiner og øvrige aktiviteter.

Det svenske selskab, Allers Förlag AB, blev grundlagt allerede i 1894 og Norsk Aller A/S blev stiftet kort efter i 1897. Knapt 100 år senere – i 1992 – indtog koncernen det finske marked med en finsk version af Se og Hør i selskabet Aller Julkaisut OY.

Markedsandelen i Danmark andrager ca. 73% på ugeblade og 19% på magasiner, mens man i Sverige sidder på hele 83% med titler som Allers, Hemmets Veckotidning, Allas Veckotidning og SE & HÖR. I Norge udgiver Aller bl.a. SE og HØR, Allers og KK, og sidder på 51% af markedet. Siden starten i Finland med bl.a. ugebladet 7 päivää har man opnået en andel på 36% af ugebladsmarkedet. Aller koncernen har i de senere år markeret sig på de nye media bl.a. ved opkøb af Spray i Sverige, halvdelen af webportalen SOL i Norge og EDB-priser, Where2Go og Chili Group i Danmark.

Aller-koncernen har en årlig omsætning på knap 4 mia. kr. (2005/06), og har lidt over 2000 ansatte. Konceren ledes i dag af Carl Erik Aller (4.generation), Erik Aller, Bettina Aller og Katinka Aller (alle 5. generation). Bettina Aller har blandt andet har gjort sig bemærket med sine ekspeditioner til Nordpolen samt deltagelse i diverse tv-shows.

I august 2009 skiftede Aller Press navn til Aller Media A/S.

I 2018 lancerede Aller Media A/S online casino platformen Hyggespil.dk, der dog siden er blevet lukket ned. Platformen var udviklet i samarbejde med spilleleverandøren Aspire.

Pr. marts 2020 tiltrådte Charlotte Riparbelli som adm. direktør for Aller Media A/S. 

I april 2020 var Kirsten Beyer fællestillidsrepræsentant i Aller Media.

Udgivelser i Danmark 
Oplagstallene er ifølge Dansk Oplagskontrol

Tidligere udgivelser 
 Chili (april 1986 – februar 2012)
 Living Design+ (- februar 2009)
 Magasinet CV (januar 2008 – februar 2009)
 Mand (november 2007 – )
 Player (- december 2008)
 En skør skør verden

Referencer

Eksterne henvisninger 
 Aller Medias hjemmeside

 
Danske virksomheder etableret i 1873
Medievirksomheder i Danmark
Virksomheder i København
Heckler & Koch USP

Heckler & Koch USP (tysk: Universale Selbstladepistole) er en pistol, som fås i mange udgaver, og er brugt i mange lande. De forskellige versioner er, udover standardvåbnet, bl.a. USP compact, USP tactical, USP SD (lyddæmpet taktisk version) og USP expert.

Ammunitionen, der fra fabrikkens side kan varieres efter behov, er: 9 mm Luger, .40 S&W og .45 Auto.

Det danske politi 
Heckler & Koch USP Compact er en komprimeret udgave af den originale Heckler & Koch USP. Det danske politi bruger den som standardtjenestevåben i kaliberen 9 x 19 mm Parabellum.

Udgaver

USP Tactical
USP Tactical er udstyret med et løb, hvorpå der kan monteres en lyddæmper, justerbar aftrækker og justerbart præcisionssigtekorn.

Udover disse ændrininger i fohold til den originale pistol er den testet for:
 Brug under ekstreme temperaturer: +59 °C / -32 °C
 Brug efter at være dyppet i saltvand
 Brug under forhold med: sand, støv og mudder
 Brug efter at være tabt hårdt

USP Expert
USP Expert er designet til at være meget præcis og kraftig i sin skydning.

Politiudstyr fra Danmark
Pistoler
Våben fra Tyskland
Saadi Youssef

Saadi Youssef (født 1934 nær Basra, Irak, død 13. juni 2021 i London) var en irakisk forfatter, digter, journalist, udgiver og politisk aktivist. Han udgav tredive bind med poesi og syv bøger med prosa. Han forlod Irak i 1979, og har boede i mange lande, deriblandt Algeriet, Libanon, Frankrig, Grækenland, Cypern og Jugoslavien. Youssef boede den sidste del f sit liv i London.

Eksterne henvisninger 
 The Poetry of Sa’di Yûsuf  
 Seven Poems på Words Without Borders 

Digtere fra Irak
Socialister
Feriecenter

Et feriecenter  er et selvstændigt kommercielt etablissement, som udbyder det meste af, hvad feriegæster søger. Det gælder mad, drikke, svømning, overnatning, sport, underholdning og shopping. 
På et feriecenter kan der være værelser, lejligheder, hytter og/eller feriehuse. 

På de fleste feriecentre er det muligt at booke ophold på ugebasis, samt at holde korte miniferier og weekendophold. Booking af ophold på de danske feriecentre foregår for en stor dels vedkommende over internettet, hvor der findes portaler, der har specialiseret sig i online bookning af ophold på feriecentre.

Feriecentre i Danmark 
I Danmark findes både større og mindre feriecentre, som er organiseret og bookes igennem forskellige virksomheder. Virksomhederne inkluderer: Landal GreenParks, Lalandia, Danland og FolkeFerie.dk.
Glows

Glows (Nu DKBN) var et dansk community for nattelivet. Man kunne kommunikere med andre brugere og se billeder fra nattelivet på siden. 
Siden blev slået sammen med Justparty og Nightleif og DKBN.

Ekstern henvisning 
DKBN 

Community Sites
Myresyre

Myresyre, også kaldet methansyre, er den mest simple alifatiske carboxylsyre og har konstitutionsformlen HCOOH.

Myresyre kan fremstilles ved oxidation af formaldehyd ved tilstedeværelse af en stærk base. To formaldehydmolekyler reagerer med hinanden, hvorved der dannes methanol og anionen af myresyre. Dette sker ved den såkaldte Cannizzarroreaktion.

Eksterne kilder/henvisninger 

Carboxylsyrer
Lorenzo Varela

Xesús Lorenzo Varela Vázquez (La Habana 1917 – Madrid 1978) var en galicisk digter.

Varela blev født om bord på et skib mens hans forældre, emigranter fra Galicien, var på vej til La Habana, Cuba.

Varela vendte hjem til Spanien og voksede op i Lugo. Han var et aktivt medlem af Federación de Mocedades Galeguistas (Det galiciske ungdomsforbund).

I 1934 flyttede han til Madrid, hvor han fik kontakt til gruppen PAN (Poetas Andantes y Navegantes) og til Misións Pedagóxicas (Pædagogiske Missioner). Han meldte sig også ind i PCE, det spanske kommunistparti.

Efter den spanske borgerkrig (1936–1939) forlod han Spanien og landsforviste sig først til Frankrig og senere, i maj 1939, til Mexico.

Varela flyttede til Buenos Aires i 1941, hvor han fik kontakt til andre landsforviste galiciere og emigranter fra Galicien. Han udgav størstedelen af sine digte på galicisk mens han boede i Argentina.

I maj 1976, efter Francisco Francos død, besluttede Varela sig for at vende tilbage til Galicien. Han rejste efterfølgende til Madrid, hvor han boede til sin død to år senere.

Dagen for galicisk litteratur ("Día das Letras Galegas") blev dedikeret til ham i 2005.

Værker 

 Catro poemas galegos pra catro grabados, 1944
 Lonxe, 1954
 Poesías, 1979
 Poesía galega, 1990

Digtere fra Spanien
Día das Letras Galegas
Kæmpebjørneklo

Kæmpebjørneklo (Heracleum mantegazzianum), ofte skrevet kæmpe-bjørneklo, er en toårig, urteagtig plante. Den kan dog blive flerårig, indtil den får lejlighed til at blomstre. Væksten er kraftig og opret med en hul stængel, der kan være op til 10 cm i diameter. Planten er giftig og fremkalder fotodermatitis, dvs. brandsårsagtige skader, hvor plantesaften rammer huden og derefter bliver belyst af solen.

Beskrivelse
Kæmpebjørneklo har en stængel med spredte, røde pletter og bærer stive hår. Grundbladene, som dannes det første år, er meget store og dybt indskårne med groft tandede lapper. Blomstringen sker hvert andet år i juni-juli, og den består af endestillede storskærme med flere linjeformede svøbblade. Storskærmen er bygget op af 50-150 småskærme, der hver har nedadrettede småsvøb. De enkelte blomster er hvide og mere eller mindre uregelmæssige. Frugterne er flade og glatte med en ubehagelig lugt. De spirer meget villigt.

Udbredelse
Den er naturaliseret overalt i Europa, hvor den invaderer steder med let skygge, vedvarende fugtig jord med et højt indhold af humus og næringsstoffer. Den stammer dog oprindelig fra den nordlige kæde i Kaukasus, hvor den findes i enge, lysninger, skovbryn, skove og ofte langs vandløb. I disse bjerge er der en årlig nedbør på 1.000-2.000 mm og et tempereret, fastlandsklima.

Ved den georgiske landsby Omalo i Tushetidalen, findes den sammen med bl.a. Aquilegia olympica, Dactylorhiza euxina, Echium russicum, engkabbeleje, engnellikerod, hulkravet kodriver, langakset trådspore, Primula luteola og rosenkrave.

Bekæmpelse af kæmpebjørneklo 
Kæmpebjørneklo er i mange lande en indført plante og altså ikke oprindeligt hjemmehørende her. Ofte har planten fået lov til at brede sig uhæmmet og har dannet tætte bevoksninger, som bortskygger alle andre planter. Der er flere muligheder for at bekæmpe den:

 Rodstikning/opgravning.
 Afskæring af blomsterskærmene (en plante kan sætte flere tusinde frø).
 Slåning.
 Jordbehandling.
 Græsning.
 Punktsprøjtning.
 Flydende kvælstof.
 Forsøg har vist, at får meget gerne spiser bjørneklo, og de brægende græsslåmaskiner bruges derfor i bekæmpelsen.

Eksterne kilder/henvisninger 

  Taxonomicon – Heracleum mantegazzianum
 Skov og naturstyrelsen: Bekæmpelse
 Om bekæmpelse af Kæmpebjørneklo på Århus kommuneshjemmeside

Se også 
 Fotodermatitis
 Landskabsukrudt

Invasive arter
Giftige planter
Hvide blomster
Bjørneklo
Tristan Tzara

Tristan Tzara (født Samuel "Samy" Rosenstock 16. april 1896, død 25. december 1963) var en rumænskfødt poet og essayist. Tzara boede i Frankrig størstedelen af sit liv og er kendt som en af grundlæggerne af dada-bevægelsen i Zürich i 1916.

Eksterne henvisninger 
 

Digtere fra Rumænien
Digtere fra Frankrig
Essayister fra Frankrig
Essayister fra Rumænien
Surrealisme
Guddommelig lov

Guddommelig lov er den lov eller forskrift, som ifølge tilhængerne af en religion, er pålagt dem af guddommelige aktører, en af de ældst kendte formuleringer kendes fra den romerske religion (ius divinum). Indenfor kristendommen stammer den guddommelige lov fra læsning og tolkning af biblen, mens den indenfor islam især stammer fra koranen og hadith.

Naturlig lov opfattes i nogle tilfælde som en manifestation af den guddommelige lov, og begge er uafhængig af mennesket, som derfor ikke kan ændre dem. Guddommelige lov kendes gennem åbenbaring, og nye religioner kan opstå som følge af nytolkninger og modtagelse af nye åbenbaringer som erstatter de oprindelige.

Se også 
 Moseloven
 Torah
 Sharia

Religion
Peder Schall

Peder Schall (1762 – 2. februar 1820) var en yngre broder til Claus Schall. Han var cellist i Det Kgl. Kapel og virtuos på guitar, et af tidens modeinstrumenter. Han har bl.a. komponeret nogle humoresker for guitar, nogle firstemmige sange, en adagio for 4 basuner og begravelsessalmer over Johannes Wiedewelt og andre. Kun forholdsvis få af hans kompositioner er bevarede.

Noter

Litteratur 
C.F. Bricka: "Schall, Claus Nielsen" (i: Dansk Biografisk Lexikon, 1. udgave, bind XV; København 1901; s. 54-55)

Komponister fra Danmark
Wienerklassikkens komponister
Guitarister fra Danmark
Cellister fra Danmark
Kongelige kapelmusici fra Danmark
Danskere i 1700-tallet
Danskere i 1800-tallet
Solbjerggård

Solbjerggård er en herregård der ligger i Solbjerg Sogn, Kalundborg Kommune på Vestsjælland.

Solbjerggård Gods er på 175,3 hektar med Brændebjerggård

Ejere af Solbjergård 

 (1240-1269) Trugils Arnketil
 (1269-1320) Sorø Kloster
 (1320-1360) Jon Nielsen Bille / Esbern Nielsen Bille
 (1360-1370) Jon Nielsen Bille
 (1370-1395) Niels Jonsen Bille
 (1395-1438) Bent Jonsen Bille
 (1438-1445) Erik Bentsen Bille
 (1445-1456) Torben Bille / Bent Bille / Jørgen Bille
 (1456-1489) Peder Bille
 (1489-1529) Anne Lang gift Brahe
 (1529-1537) Laurids Skinkel
 (1537-1577) Slægten Bille
 (1577-1588) Frederik 2.
 (1588-1614) Christian 4.
 (1614-1660) Slægten Bille
 (1660-1688) Henrik Müller
 (1688-1694) Manuel Texeira
 (1694-1740) Jens Lassen
 (1740-1744) Margrethe Elisabeth von Klepping gift von Berner
 (1744) Hans Mosegaard
 (1744-1751) Jacob Hansen
 (1751) Jacob Benzon
 (1751-1761) Peder Kraft
 (1761-1766) Borthuus
 (1766) Claus Plum
 (1766-1784) Christian Frederik Knuth
 (1784-1816) Hans Herman Bidstrup
 (1816) Carl Gustav Bidstrup
 (1816-1820) Simon Frederik Hansen
 (1820-1827) C. F. Jørgensen
 (1827-1831) Anne Charlotte Vogel gift Jørgensen
 (1831) Hans Christian Jørgensen
 (1831-1842) Adolf Jørgensen
 (1842-1843) Frederik Jensen
 (1843-1846) Jacob Hjort
 (1846-1874) Jacob Ludvig Jensen
 (1874-1875) P. C. Petersen
 (1875-1880) Hans Peter Andersen
 (1880-1881) Petrea Johanne Krause gift Andersen
 (1881-1890) Johan William Gudmand Burmeister
 (1890-1910) August Plenge
 (1910-1921) Andreas Gorm
 (1921-1924) Brødrene Jacobsen
 (1924-1925) Simon Hansen van Birch
 (1925-1927) C. V. Hansen
 (1927-1964) Ernest Nathan Sichel
 (1964-1978) John Ernest Sichel
 (1978-1986) Aage Winther
 (1986-) Per Winther

Udbygninger 

 (1745) Nyt stuehus
 (1786) Gården udflyttet
 (1869) Nuværende hovedbygning opført

Kilder 

 Solbjerggård Gods

J. P. Trap: Danmark 5.udgave, Kraks Landbrug

Herregårde i Kalundborg Kommune
Herregårde i Holbæk Amt